
UDTALELSE
Udvalget om Beskæftigelse og Sociale Anliggender opfordrer Budgetkontroludvalget, som er korresponderende udvalg, til at optage følgende i det forslag til beslutning, det vedtager:
–	der henviser til Revisionsrettens årsberetning om budgetgennemførelsen i regnskabsåret 2023, med institutionernes svar[footnoteRef:1], og til Revisionsrettens særberetninger, [1:  	EUT C, C/…, ..., ELI: ... /Endnu ikke offentliggjort i EUT.] 

1.	giver udtryk for sin tilfredshed med, at Revisionsretten har erklæret, at Unionens konsoliderede regnskab for regnskabsåret 2023 i alt væsentligt giver et retvisende billede af Unionens finansielle stilling på nuværende tidspunkt;
2.	konstaterer, at de samlede uindfriede forpligtelser nåede et rekordhøjt niveau på 543 mia. EUR ved udgangen af 2023, hovedsagelig på grund af et øget engagement fra fonde under delt forvaltning samt NextGenerationEU (NGEU), men bemærker, at de samlede uindfriede forpligtelser forventes at falde i perioden 2024-2026;
3.	bemærker med bekymring, at Revisionsretten anslår, at fejlforekomsten for FFR-udgiftsområde 2 "Samhørighed, resiliens og værdier" i 2023 nåede op på 9,3 % sammenlignet med 6,4 % i 2022; erkender, at størstedelen af udgifterne på dette område anses for at være højrisikoudgifter, da de hovedsagelig er godtgørelsesbaserede og ofte er underlagt komplekse regler; opfordrer til en hurtig indsats for at nedbringe fejlprocenten i fremtiden;
4.	giver udtryk for bekymring over, at Kommissionens prognose for frigørelser for så vidt angår fondene under samhørighedspolitikken, herunder Den Europæiske Socialfond Plus, er på 2,2 mia. EUR for perioden 2024-2027, hvilket er fem gange højere end prognosen for 2022, hovedsagelig på grund af vedvarende lav absorption;
5.	bemærker, at den høje inflation (6,4 %) fortsat påvirkede Unionens budget; advarer på grundlag af Kommissionens inflationsprognose om, at Unionens budget kan miste ca. 13 % af sin købekraft ved udgangen af 2025;
6.	anmoder Kommissionen om hurtigst muligt at gennemføre alle Revisionsrettens udestående anbefalinger.

